ΠΡΟΚΗΡΥΞΗ ΠΡΟΚΡΙΜΑΤΙΚΗΣ ΦΑΣΗΣ ΤΗΣ ΕΛΛΗΝΙΚΗΣ ΟΜΟΣΠΟΝΔΙΑΣ BACKGAMMON ΤΟΥ 15ου ΠΡΩΤΑΘΛΗΜΑΤΟΣ ΕΛΛΑΔΟΣ BACKGAMMON

2021-22

22/09/2021

ΓΕΝΙΚΑ

1. Σύμφωνα με τη σχετική Προκήρυξη της Διοικούσας Επιτροπής Backgammon Ελλάδος, καθορίζεται ότι η Ελληνική Ομοσπονδία Backgammon και ο Όμιλος Πνευματικών Αθλημάτων Χολαργού (ΟΠΑΧ), (στο εξής Διοργανώτρια Αρχή) θα συνδιοργανώσουν Προκριματική Φάση για το 15ο Πρωτάθλημα Ελλάδος Backgammon 2021-22 (στο εξής Πρωτάθλημα).
2. Η Διοργανώτρια Αρχή προκηρύσσει τη διεξαγωγή της Προκριματικής Φάσης, οποία θα αποτελείται από δέκα ημερήσια τουρνουά (ημέρα Σάββατο) ως εξής:
* 1η αγωνιστική: 16 Οκτωβρίου 2021
* 2η αγωνιστική: 13 Νοεμβρίου 2021
* 3η αγωνιστική: 4 Δεκεμβρίου 2021
* 4η αγωνιστική: 18 Δεκεμβρίου 2021
* 5η αγωνιστική: 15 Ιανουαρίου 2022
* 6η αγωνιστική: 12 Φεβρουαρίου 2022
* 7η αγωνιστική: 26 Φεβρουαρίου 2022
* 8η αγωνιστική: 19 Μαρτίου 2022
* 9η αγωνιστική: 16 Απριλίου 2022 και
* 10η αγωνιστική: 14 Μαΐου 2022

Η Διοργανώτρια Αρχή διατηρεί το δικαίωμα να αλλάξει τις ημερομηνίες και τον τόπο διεξαγωγής. Κάθε τέτοια αλλαγή θα ανακοινώνεται άμεσα στους έτερους συλλόγους της Αττικής, θα αναρτάται έγκαιρα στην ιστοσελίδα της Ελληνικής Ομοσπονδίας Backgammon και θα δημοσιοποιείται σε μέσα κοινωνικής δικτύωσης. Επίσης, η Διοργανώτρια Αρχή διατηρεί το δικαίωμα να διεξάγει Γενικές Συνελεύσεις και αρχαιρεσίες κατά την ημέρα οποιουδήποτε τουρνουά της Προκριματικής Φάσης.

1. Οι συμμετέχοντες θα διαγωνιστούν αποκλειστικά στο διεθνές παιχνίδι backgammon. Ισχύουν οι κανονισμοί που είναι αναρτημένοι στην ιστοσελίδα της Διοργανώτριας Αρχής. Η Διοργανώτρια Αρχή διατηρεί το δικαίωμα να αρνηθεί σε παίκτη που δεν είναι μέλος της τη συμμετοχή σε οποιοδήποτε τουρνουά της διοργάνωσης χωρίς να οφείλει εξήγηση.
2. Κατά τη διάρκεια των εγγραφών στα τουρνουά θα τηρείται η σειρά προσέλευσης στη γραμματεία. Η Διοργανώτρια Αρχή διατηρεί το δικαίωμα να αρνηθεί τη συμμετοχή σε τουρνουά σε παίκτες, όταν ο κατάλληλος εξοπλισμός backgammon δεν επαρκεί για τις εγγραφές αυτές. Πληρωμή της συμμετοχής για παίκτη ο οποίος δεν είναι παρών θα είναι δυνατή μόνο στη λήξη του χρόνου εγγραφών και εφόσον ο υπάρχων κατάλληλος εξοπλισμός backgammon επαρκεί για την εγγραφή αυτή.
3. Οι αγωνιζόμενοι αλλά και οι θεατές οφείλουν να επιδεικνύουν κόσμια και φίλαθλη συμπεριφορά, πριν, κατά τη διάρκεια και μετά τη λήξη των αγώνων και των διαλειμμάτων, τόσο στον αγωνιστικό χώρο όσο και στους γειτνιάζοντες με αυτόν, ιδιωτικούς ή δημόσιους. Ο Διευθυντής Αγώνων μπορεί, κατά την κρίση του, να επιβάλει ποινές σε οποιονδήποτε δυσφημίζει με οποιονδήποτε τρόπο το backgammon, τη διοργάνωση, τη Διοργανώτρια Αρχή ή το Διοικητικό Συμβούλιο της Eλληνικής Ομοσπονδίας Backgammon, ή το Διοικητικό Συμβούλιο του ΟΠΑΧ, ανεξάρτητα αν το περιστατικό σχετίζεται με τους αγώνες backgammon. Ως δυσφήμιση αναφέρονται, ενδεικτικά και όχι εξαντλητικά, ο προκαθορισμός αποτελέσματος ματς ή η απόπειρα αυτού, οι ύβρεις, οι προσβλητικές προς οποιονδήποτε χειρονομίες, ο προπηλακισμός και οποιαδήποτε μορφή βίας. Ως ποινές αναφέρονται, ενδεικτικά και όχι εξαντλητικά, οι ποινές χρόνου στο ρολόι, η αφαίρεση πόντων σε παρτίδα ή η πρόσθεση πόντων στον αντίπαλο, η κατακύρωση του ματς στον αντίπαλο, η αποβολή από το τουρνουά, η αποβολή από τους χώρους διεξαγωγής των αγώνων ή οποιοσδήποτε συνδυασμός ποινών. Τα Διοικητικά Συμβούλια της Διοργανώτριας Αρχής, ανεξάρτητα από τις αποφάσεις του Διευθυντή Αγώνων ή τυχόν Επιτροπής Κανονισμών, μπορούν, μετά το τέλος του τουρνουά, να επιβάλουν ποινές ή επιπλέον ποινές, όπως ενδεικτικά, αφαίρεση βαθμών από τη βαθμολογία, χρηματική εγγύηση ή χρηματικό πρόστιμο για συμμετοχή σε επόμενο τουρνουά οποιασδήποτε διοργάνωσης ευθύνης των, αποκλεισμό από επόμενα τουρνουά οποιασδήποτε διοργάνωσης ευθύνης των, αποκλεισμό από την πρόκριση μέσω της Προκριματικής Φάσης σε επόμενη φάση του Πρωταθλήματος, αποκλεισμό για συγκεκριμένο χρονικό διάστημα ή οποιονδήποτε συνδυασμό ποινών. Για παραβάσεις αυτού του είδους, οι αποφάσεις των Διοικητικών Συμβουλίων δεν δεσμεύονται από τις αποφάσεις του Διευθυντή Αγώνων ή τυχόν Επιτροπής Κανονισμών και μπορούν να αντίκεινται σε αυτές.
4. Οι αγώνες της Προκριματικής Φάσης θα διεξάγονται αποκλειστικά με τη χρήση χρονομέτρων. Εάν τα ρολόγια δεν επαρκούν για όλους τους αγώνες που διεξάγονται ταυτόχρονα, θα τοποθετούνται κατά την κρίση του Διευθυντή Αγώνων, σε αγώνες που κρίνονται ως πιθανοί να προκαλέσουν καθυστέρηση. Ο χρόνος κάθε παίκτη ορίζεται σε δώδεκα δευτερόλεπτα «δωρεάν» ανά κίνηση, συν τον συνολικό χρόνο της αναμέτρησης, ο οποίος προσδιορίζεται σε δύο λεπτά για κάθε πόντο μήκους ματς ανά παίκτη. Προβλέπεται ένα πεντάλεπτο διάλειμμα για κάθε παίκτη για μήκος ματς μέχρι και έντεκα (11) πόντους και δύο πεντάλεπτα διαλείμματα για κάθε παίκτη για μεγαλύτερα ματς. Η Διοργανώτρια Αρχή διατηρεί το δικαίωμα να αλλάξει τον διαθέσιμο χρόνο ανά παίκτη πριν την έναρξη του τουρνουά. Τέτοια αλλαγή δεν επηρεάζει τη βαθμολογία του Πρωταθλήματος.
5. Το μήκος ματς των αγώνων της Προκριματικής Φάσης ορίζεται στους επτά (7) πόντους. Η Διοργανώτρια Αρχή διατηρεί το δικαίωμα να αλλάξει το μήκος ματς των αγώνων πριν την έναρξη του τουρνουά. Τέτοια αλλαγή δεν επηρεάζει τη βαθμολογία του Πρωταθλήματος.
6. Η Προκριματική Φάση διεξάγεται με ελβετικό σύστημα πέντε (5) γύρων, όπου τυχόν bye δίνονται στην ουρά της βαθμολογίας του τουρνουά και μετρούν σαν νίκη. Όλοι οι παίκτες παίζουν πέντε (5) ματς ανεξαρτήτως αποτελεσμάτων. Αν συμμετέχουν λιγότεροι από 17 παίχτες η αγωνιστική διεξάγεται με ελβετικό σύστημα τεσσάρων (4) γύρων στους εννέα (9) πόντους. Σε περίπτωση ισοβαθμίας δεν παίζονται μπαράζ και τα έπαθλα ισομοιράζονται μεταξύ των ισοβαθμούντων. Η Διοργανώτρια Αρχή διατηρεί το δικαίωμα να αλλάξει το σύστημα διεξαγωγής της 10ης αγωνιστικής. Τέτοια αλλαγή μπορεί να γίνει μέχρι και μία ημέρα πριν τη διεξαγωγή της 6ης αγωνιστικής, δημοσιεύεται άμεσα στο site της Διοργανώτριας Αρχής και δημοσιοποιείται σε μέσα κοινωνικής δικτύωσης
7. Οι αγώνες κάθε γύρου στα τουρνουά της Προκριματικής Φάσης, ξεκινούν ταυτόχρονα, κατόπιν δεκάλεπτου διαλείμματος μετά τη λήξη του τελευταίου αγώνα του προηγούμενου γύρου.
8. Δημιουργείται βαθμολογία Πρωταθλήματος μεταξύ των συμμετεχόντων σε όλα τα επιμέρους τουρνουά. Βαθμολογούνται μόνο οι παίκτες που διεκδικούν πρόκριση στην Τελική Φάση του Πρωταθλήματος από την Προκριματική Φάση της Ελληνικής Ομοσπονδίας Backgammon, σύμφωνα με τη σχετική Προκήρυξη της Διοικούσας Επιτροπής Backgammon Ελλάδος.
9. Κάθε παίκτης κερδίζει έναν (1) βαθμό για κάθε νίκη του σε ματς και επίσης έναν (1) βαθμό για κάθε bye που του απονέμεται. Επίσης, παίκτης ο όποιος αποχωρεί χωρίς σοβαρό λόγο(πχ υγείας), στον 3ο, 4ο ή 5ο γύρο μιας αγωνιστικής χωρίς να έχει ολοκληρώσει τους αγώνες του, μηδενίζεται σε αυτή την αγωνιστική και του αφαιρείται ένας πόντος από την καλύτερη του βαθμολογία των 8 αγωνιστικών και αν το επαναλάβει αποκλείεται από την τελική φάση.
10. Για την κατάρτιση της τελικής βαθμολογίας του Πρωταθλήματος μετράνε τα οκτώ (8) καλύτερα σε βαθμούς τουρνουά για κάθε παίκτη.
11. Σε περίπτωση ισοβαθμίας μεταξύ δύο ή περισσοτέρων διαγωνιζομένων, θα λαμβάνονται υπόψη:

(i) η βαθμολογία στο σύνολο των δέκα τουρνουά,

(ii) το ποσοστό νικών στο σύνολο των δέκα τουρνουά,

(iii) το ποσοστό νικών στα καλύτερα σε βαθμούς οκτώ (8) τουρνουά τους,

(iv) (μόνο αν πρόκειται για δύο παίκτες) οι μεταξύ τους αγώνες,

(v) η κατάταξή τους στο Κύπελλο Αττικής (παίκτης που δεν έχει παίξει σε αυτό θεωρείται ότι κατετάγη τελευταίος)

(vi) (μόνο για την πρώτη και την τελευταία θέση πρόκρισης) αγώνας μπαράζ μήκους εννέα 9 πόντων μεταξύ δύο παικτών, ενώ για περισσότερους των δύο ισοβαθμούντων, η Διοργανώτρια Αρχή θα καθορίσει το σύστημα, τον χρόνο και τον τόπο διεξαγωγής των αγώνων μπαράζ,

(vii) (για τη δεύτερη έως και την προτελευταία θέση πρόκρισης) κατάταξη ELO, όπως αυτή ισχύει μετά τη δέκατη αγωνιστική.

1. Όσον αφορά τη βαθμολογία, το bye δεν μετράει για το ποσοστό νικών του παίκτη που το παίρνει.
2. Στην περίπτωση που ένας παίκτης δεν εμφανίζεται σε ένα ματς με αποτέλεσμα να χάσει σε αυτό άνευ αγώνος, συμβαίνουν τα εξής:
	* + - * Ο νικητής του ματς πιστώνεται έναν (1) βαθμό, σαν να είχε κερδίσει κανονικά.
				* Η νίκη δεν μετράει για το ποσοστό νικών του νικητή, για το οποίο το ματς θεωρείται ως μη γενόμενο.
				* Η ήττα μετράει για το ποσοστό νικών του παίκτη που δεν εμφανίστηκε, σαν να είχε χάσει κανονικά.
				* Το ματς δεν μετράει για το ELO κανενός από τους δύο παίκτες.
3. Μετά την ολοκλήρωση της Προκριματικής Φάσης, προκρίνονται από την κορυφή της βαθμολογίας στην Τελική Φάση όσοι παίκτες δικαιούνται πρόκριση σύμφωνα με τη σχετική Προκήρυξη της Διοικούσας Επιτροπής Backgammon Ελλάδος και τη Βαθμολογία Αναλογικής ΕΚπροσώπησης Αττικής όπως αυτή έχει συμφωνηθεί μεταξύ των συλλόγων Ελληνική Ομοσπονδία Backgammon, ΟΠΑΧ και ΣΑΚΑ. Ο αριθμός των προκρινόμενων παικτών θα ανακοινωθεί στο site της Διοργανώτριας Αρχής αμέσως μετά την ολοκλήρωση των Τελικών Φάσεων του Ατομικού Πρωταθλήματος Ελλάδος 2020-21, του Κυπέλλου Ελλάδος 2020-21 και του Διασυλλογικού Πρωταθλήματος 2020-21.
4. Ο πρώτος της τελικής βαθμολογίας ανακηρύσσεται Παίκτης της Χρονιάς 2021-22. Παίκτης που δεν διεκδικεί πρόκριση στην Τελική Φάση του Πρωταθλήματος από την Προκριματική Φάση της Ελληνικής Ομοσπονδίας Backgammon, σύμφωνα με τη σχετική Προκήρυξη της Διοικούσας Επιτροπής Backgammon Ελλάδος, δεν μπορεί να ανακηρυχθεί Παίκτης της Χρονιάς. Σε περίπτωση που η Προκριματική Φάση διακοπεί για λόγους ανωτέρας βίας και μέχρι τις 10/7/2022 έχουν διεξαχθεί έως και το 50% των αγωνιστικών, ο τίτλος του Παίκτη της Χρονιάς δεν αποδίδεται.
5. Σύμφωνα με τη σχετική Προκήρυξη της Διοικούσας Επιτροπής Backgammon Ελλάδος, σε περίπτωση που η Προκριματική Φάση διακοπεί για λόγους ανωτέρας βίας ενώ έχουν διεξαχθεί περισσότερες από το 50% των αγωνιστικών, η βαθμολογία όπως έχει διαμορφωθεί πριν τη διακοπή θεωρείται τελική. Σε περίπτωση που έχουν διεξαχθεί έως και το 50% των αγωνιστικών, η βαθμολογία όπως έχει διαμορφωθεί πριν τη διακοπή θεωρείται επίσης τελική. Αν δεν έχει διεξαχθεί καμία αγωνιστική, τότε το ΔΣ της Διοργανώτριας Αρχής ορίζει τους προκρινόμενους και τη σειρά τους, με γνώμονα την ισχυρότερη εκπροσώπηση της Αθήνας στην Τελική Φάση.
6. Σε περίπτωση που μία αγωνιστική δεν διεξαχθεί για λόγους ανωτέρας βίας, θα καταβληθεί προσπάθεια να αναπρογραμματιστεί έως την λήξη της προθεσμίας και να μεταφερθεί σε άλλη ημερομηνία.

ΠΡΟΚΡΙΣΕΙΣ ΣΤΗΝ ΤΕΛΙΚΗ ΦΑΣΗ ΚΑΙ ΚΥΠΕΛΛΟ ΑΤΤΙΚΗΣ

1. Σύμφωνα με τη σχετική Προκήρυξη της Διοικούσας Επιτροπής Backgammon Ελλάδος, πρόκριση από την Προκριματική Φάση στην Τελική Φάση του Πρωταθλήματος Ελλάδος διεκδικούν παίκτες με Αγωνιστικό Δελτίο της Ελληνικής Ομοσπονδίας Backgammon, του Ομίλου Πνευματικών Αθλημάτων Χολαργού (ΟΠΑΧ) ή άλλου αθηναϊκού συλλόγου που δεν διοργανώνει προκριματική φάση. Διευκρινίζεται ότι η συμμετοχή στα τουρνουά της Προκριματικής Φάσης είναι ανοιχτή. Οι προκριθέντες από την Προκριματική Φάση διεκδικούν στην Τελική Φάση, μαζί με τους προκριθέντες των άλλων προκριματικών φάσεων της χώρας, τον τίτλο του Πρωταθλητή Ελλάδος 2022. Σε περίπτωση τυχόν αποκλεισμού παίκτη από την Τελική Φάση με βάση το άρθρο 5, δεν επιστρέφεται στον παίκτη τυχόν συμμετοχή του για την Τελική Φάση και κατατίθεται στο ταμείο της Διοργανώτριας Αρχής. Ο τιμωρημένος αντικαθίσταται από τον πρώτο επιλαχόντα της βαθμολογίας, ο οποίος καταλαμβάνει την τελευταία θέση πρόκρισης, ενώ όλοι οι προκριθέντες κάτω από τον τιμωρημένο προωθούνται κατά μία θέση. Οι προκριθέντες στην Τελική Φάση οφείλουν να έχουν προπληρώσει τη συμμετοχή τους (όπως αυτή ορίζεται από τη σχετική Προκήρυξή της Διοικούσας Επιτροπής Backgammon Ελλάδος σε 100 ευρώ για την Τελική Φάση) τουλάχιστον επτά ημέρες πριν από τη διεξαγωγή της, αλλιώς θεωρείται πως δεν επιθυμούν τη συμμετοχή τους, οπότε καλείται να αγωνιστεί στη θέση τους ο πρώτος επιλαχών της βαθμολογίας.
2. Στην περίπτωση που η Τελική φάση του Πρωταθλήματος διεξαχθεί εκτός Αττικής, θεσμοθετείται ειδικό έπαθλο («κουμπαράς») σε ευρώ ίσο με τον συνολικό αριθμό συμμετοχών παικτών στα διεξαχθέντα τουρνουά της Προκριματικής Φάσης για την Τελική Φάση. Ο «κουμπαράς» διανέμεται ισομερώς σε όλους τους παίκτες της Προκριματικής φάσης που προκρίθηκαν και θα συμμετάσχουν στην Τελική φάση. Εφόσον ολοκληρωθούν κανονικά όλες οι αγωνιστικές, ο τελικός "κουμπαράς" θα έχει εγγυημένο έπαθλο προς διανομή στους παίκτες, τουλάχιστον 300€.

ΚΟΣΤΟΣ ΣΥΜΜΕΤΟΧΗΣ – ΕΠΑΘΛΑ

1. Το κόστος συμμετοχής σε κάθε τουρνουά της Προκριματικής Φάσης ορίζεται σε 25 ευρώ. Από τη συμμετοχή του κάθε παίκτη παρακρατούνται έξι (6) ευρώ υπέρ της Διοργανώτριας Αρχής. Η Διοργανώτρια Αρχή διατηρεί το δικαίωμα να αλλάξει το κόστος συμμετοχής και τις κρατήσεις για όλες τις κατηγορίες παικτών. Τέτοια αλλαγή θα πρέπει να ανακοινώνεται στους παίκτες το αργότερο πριν την εγγραφή τους και δεν επηρεάζει τη βαθμολογία του Πρωταθλήματος.
2. Με κύπελλα βραβεύονται οι αήττητοι των τουρνουά της Προκριματικής Φάσης και όσοι επαναλάβουν δεύτερη φορά 4-1 νίκες. Πριν από τη διανομή των χρηματικών επάθλων κάθε τουρνουά, αφαιρείται από αυτά το κόστος των κυπέλλων.
3. Σε όσους παίκτες έκαναν μόνο μία ήττα σε τουρνουά της Προκριματικής Φάσης, ασχέτως αν αυτοί έχουν πάρει bye ή όχι, επιστρέφεται ποσό πενήντα ευρώ (€50). Τα υπόλοιπα χρηματικά έπαθλα ισομοιράζονται στους αήττητους, ασχέτως αν αυτοί έχουν πάρει bye ή όχι. Αν δεν υπάρξει αήττητος τα χρηματικά έπαθλα μοιράζονται όσοι έκαναν μία ήττα.
4. Ο Παίκτης της Χρονιάς βραβεύεται με τιμητική πλακέτα. Επίσης, η Διοργανώτρια Αρχή καλύπτει τη συμμετοχή του στην Τελική Φάση.
5. Στα τουρνουά της Προκριματικής Φάσης, υπάρχει προαιρετικό side bet ίσο με τη συμμετοχή ενός παίκτη, και το οποίο κερδίζει ο πλέον επιτυχών μεταξύ όσων αποφάσισαν να συμμετάσχουν σ’ αυτό. Για τον καθορισμό του νικητή τυχόν bye μετράνε για νίκες, ενώ δεν μετράει τυχόν διαφορά πόντων. Σε περίπτωση που δύο ή περισσότεροι διαγωνιζόμενοι στο side bet ισοβαθμήσουν, το side bet ισομοιράζεται ανάλογα ασχέτως τυχόν bye.
6. Η προκήρυξη αυτή ότι μπορεί να τροποποιηθεί για σοβαρό λόγο ή για λόγους εύρυθμης λειτουργίας

ΧΡΗΣΤΙΚΕΣ ΠΛΗΡΟΦΟΡΙΕΣ

Τα ημερήσια τουρνουά της Προκριματικής Φάσης θα διεξαχθούν στο εντευκτήριο του ΟΠΑΧ (Ευριπίδου 11 & Κεφαλληνίας, Χολαργός). Η Διοργανώτρια Αρχή διατηρεί το δικαίωμα να αλλάξει την τοποθεσία διεξαγωγής. Κάθε τέτοια αλλαγή θα ανακοινώνεται άμεσα μέσω της mailing list της Διοργανώτριας Αρχής, θα αναρτάται έγκαιρα στην ιστοσελίδα της Ελληνικής Ομοσπονδίας Backgammon (<http://www.bgfed.gr/backgammon/>) και θα δημοσιοποιείται σε μέσα κοινωνικής δικτύωσης.